ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኬንያ፡ ሓንቲ ጓል 12 ዓመት ቆልዓ ኣብ ውሽጢ ሓደ ወርሒ ንክልተ ሰብኡት ክትምርዖ ተገዲዳ 16 ሓምለ 2020 ምንጪ ስእሊ, Getty Images መግለጺ ስእሊ, ኣብ ኬኒያ፡ ትሕቲ 18 ዓመት ዝኾነት ጓል ኣንስተይቲ ክትምርዖ ምግባር ሕጋዊ ኣይኮነን ጓል 12 ዓመት ቖልዓ'ኳ እንተኾነት፡ ኣብ ውሽጢ ሓደ ወርሒ ግን ብዕድመ ካብኣ ንዝዓብዩ ክልተ ሰብኡት ክትምርዖ ተገዲዳ። እዛ ቖልዓ፡ ኣብ ኬኒያ ዞባ ናሮክ ትነብር። ወላዲ ኣቡኣ መጀመርታ ንወዲ 51 ዓመት ሰብኣይ ክትምርዖ የገድዳ። 'እምብለይ ጠንጠነለይ' ኢላ ክትሃድም እንከላ፤ መሊሱ ካብኡ ብዕድመ ንእስ ንዝበለ ካልእ ወዲ 35 ዓመት ሰብኣይ ክትምርዖ ይገብር። ኣብ ኬኒያ፡ 18 ዓመት ዘይመልኣ ጓል ኣንስተይቲ ምምርዓው ገበን'ኳ እንተኾነ፡ ብዙሓት ህጻናትን ደቂ ኣንስትዮን ግን ንመርዓ ትሕቲ ዕድመ ዝተቓልዓ እየን። ነዛ ጓል 12 ዓመት ዝረኸባ ሓደ ትካል ተሓላቒ መሰላት ህጻናት ኮይኑ፡ ንኻልእ ተመሳሳሊ ሓደጋ ተቓሊዓ ዝነበረት ቖልዓ ኣብ ምድሓን ኣብ ዝተዋፈረሉ እዋን'ዩ ረኺቡዋ። "ወላዲ ኣቡኣ ንሓደ ሽማግለ ሰብኣይ ክትምርዖ ምስገበረ፡ ንሳ ድማ ኣማራጺ ስለ ዘይነበራ ነቲ ብዕድመ ንእስ ዝበለ ክትምርዖ ተገዲዳ" ኢሉ ሰራሕተኛ ማሕበር ሰላም ዞባ ናሮክ ጆሽዋ ካፑታህ። ኣዘራራቢ ጉዳይ መርዓ ትሕቲ ዕድመ ኣብ ትግራይ ብባህሊ ኦሮሞ ኣብ ዓለማዊ ውድድር ጽባቐ ዝተዓወተት ትግራወይቲ መርዓውን ዓርኪ-ርእሱን ብዝተፈንጀሮም ቦምባ ተቐቲሎም ድኽነትን ብምኽንያት ለበዳ ኮሮናቫይረስ ዝተፈጥረ ምዕጻው ኣብያተ ትምህርትን፡ ብርክት ዝበላ ህጻናት ንግዱድ መርዓ የቃልዐን ከም ዘሎ ይዛረብ። "ገሊኦም ስድራ ጠምዮም ስለ ዘለው፡ ብክልተ ወይ ሰለስተ ከፍቲ ደቆም ኣግዚዞም ምምርዓው ይመርጹ ኣለው" ኢሉ። ጋዜጣ ስታንዳርድ ኬኒያ ከም ዝጸብጸቦ፡ እቲ ናይ መጀመርታ መርዓዊ ኣርባዕተ ኣላሕም ንገዝሚ ምስሃበ፡ እታ ቖልዓ ኣይምርዓውን ኢላ ክትቃወም እንከላ፡ ኣኮታታ ሃሪሞምዋ እዮም። "ሃዲመ፤ ግን ተግሳጽ ፈሪሐ ናብ ናይ ወላዲ ኣቦይ ገዛ ክምልስ ስለ ዘይኽእል፤ ነቲ በዓል ሓዳር ዝኾነ ወዲ 35 ዓመት ሰብኣይ ተመርዒወዮ" ምባላ ጋዜጣ ስታንዳርድ ገሊጹ። ወላዲ ኣቡኣ ነቲ ወዲ 51 ዓመት ሰብኣይ ከም ዘመርዓዋ፡ ሰራሕተኛ ማሕበር ሰላም ዞባ ናሮክ ጆሽዋ ካፑታህ ንቢቢሲ ሓቢሩ። ካፑታህ ምስ ሰራሕተኛታት መንግስቲ ናብቲ ቦታ ምስ ከደ ድማ እቲ ኣቦ ኣይተረኽበን። ስለምንታይ፡ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ?
